open-index/open-wikipedia-markdown huggingface dataset:
Kalliala (sukunimi)

**Kalliala** on sukunimi, joka on muun muassa seuraavilla suomalaisilla henkilöillä:

* Aake Kalliala (s. 1950), näyttelijä
* Kaarlo Kalliala (ent. *Bergroth*, 1900–1972), vakuutusylituomari
* Kaarlo Kalliala (s. 1952), teologi ja Turun arkkihiippakunnan piispa
* K. J. Kalliala (ent. *Bergroth*, 1891–1970), pankinjohtaja
* Leila Kalliala (o.s. *Yöntilä*, 1930–1990), toimittaja
* Tuula Apajalahti (oik. *Kalliala*, 1934–2022), kirjailija.

## Katso myös
* Bergroth
Schmalkaldenin opinkohdat

**Schmalkaldenin opinkohdat** eli **artiklat** eli **kappaleet** (latinaksi *Articuli Smalcaldici*, saksaksi *Die Schmalkaldischen Artikel*) ovat yksi luterilaisen kirkon tunnustuskirjoista. Ne on kirjoittanut Martti Luther vuonna 1537.

Ne ovat Lutherin Mantovaan kokoon kutsuttua yleistä kirkolliskokousta varten kirjoittama evankelisen opin esitys, jonka eräät teologit allekirjoittivat Schmalkaldenissa 1537. Paavin valtaa ja ehtoollista koskevissa opinkohdissa esiintyvän sävyn vuoksi evankeliset ruhtinaat eivät omaksuneet sitä, mutta sen merkitys laajeni vähitellen, kunnes siitä 1580 julkaistuun Sovinnonkirjaan otettuna tuli luterilaisen kirkon tunnustuskirja.

## Tausta
Paavi Paavali III esitti vuonna 1537 kutsun kirkolliskokoukseen, joka oli tarkoitus pitää seuraavan vuoden keväällä. Tällöin Saksin vaaliruhtinas Juhana Fredrik pyysi Lutheria kirjoittamaan opinkohdista sellaisen selvityksen, jota voitaisiin käyttää joko paavin kokoonkutsumassa kirkolliskokouksessa tai mahdollisessa vastakirkolliskokouksessa. Selvityksessä oli eriteltävä, mistä opinkohdista oltiin katolisen kirkon kanssa samaa mieltä, mistä asioista luterilaiset eivät voisi luopua, sekä ne asiat, joista olisi mahdollista neuvotella ja joustaa ykseyden saavuttamiseksi. Lutherin laatimaa tekstiä olivat tarkastamassa johtavat luterilaiset teologit.

## Merkitys
Schmalkaldenissa vuoden 1537 pidetty liittokokous ei tehnyt virallista päätöstä opinkohtien hyväksymisestä, ja lisäksi se päätti torjua paavin kutsumisen kirkolliskokoukseen. Kirkolliskokous pidettiinkin lopulta vasta vuonna 1545 Trentossa. Juhana Fredrik yritti ilmeisesti saada opinkohdat liittokokouksen virallisesti hyväksymiksi, mutta asia jäi kesken, osin myös siksi, että Luther joutui sairastelun vuoksi jättämään kokouksen kesken. Kokouksen jälkeen siihen osallistuneet teologit kuitenkin kokoontuivat allekirjoittamaan opinkohdat.

Luther painatti kirjoittamansa opinkohdat vuonna 1538 ja totesi ne tarkoitetun Mantovassa pidettävää kirkolliskokousta varten. Vähitellen opinkohtien arvostus luterilaisten piirissä alkoi kasvaa. Magdeburgissa julkaistiin 1553 laitos, jossa niiden sanotaan olevan monien ruhtinaskuntien ja kaupunkien teologien allekirjoittamia. Tunnustuskirjan asemaan ne nostettiin ensimmäiseksi Thüringenissä, ja vuoden 1563 jälkeen sama tapahtui useissa luterilaisissa ruhtinaskunnissa ja kaupungeissa. Vuonna 1580 ne otettiin mukaan luterilaisen kirkon tunnustuskirjojen kokoelmaan.

## Lähteet

## Aiheesta muualla
* Schmalkaldenin opinkohdat
Tidens Krav

**Tidens Krav** on norjalainen paikallislehti, joka ilmestyy Kristiansundissa Møren ja Romsdalin läänissä. Lehden levikkialuetta on ensisijaisesti Nordmøren alue, johon kuuluu 12 kuntaa. Lehden kilpailija oli aiemmin Nordmørsposten. Tidens krav alkoi ilmestyä 1906.

Tidens Kravin päätoimittaja on ollut vuodesta 2016 Ole Knut Alnæs.

Lehden levikki kasvoi vuonna 2016 ensimmäisen kerran kymmeneen vuoteen.

## Levikin kehitys
Vahvistetut nettolevikit]:

## Lähteet

## Kirjallisuutta
* Petter E. Innvik: Tidens Krav gjennom 100 år. 1906-2006

## Aiheesta muualla
*Tidens kravin verkkosivusto
Haapaniemenkatu (Helsinki)

**Haapaniemenkatu** () on katu Helsingin Sörnäisissä. Se kulkee Hämeentieltä Sörnäisten rantatien yli Merihakaan. Sen alkupäässä on Väinö Tannerin kenttä, jonka varhaisempi nimi oli Haapaniemen urheilukenttä. Kentän ja kadun nimi on vuonna 1928 käyttöön otettu suomennos Aspnäsistä, joka on vanha paikannimi. Kadun nimeksi otettiin vuonna 1893 Aspnäsgatan, joka johtuu vanhasta vuokra-alueen nimestä Aspnäs. Ehdotettiin myös nimeä Aspnäs allen. Suomenkieliseksi nimeksi tuli vuonna 1909 Aspnäsinkatu ja 1928 siis Haapaniemenkatu, jota ehdotettiin jo 1908.

Aiemmin Hämeentien toisella puolella oli Haapaniemenkuja, jonka nimi vuonna 1969 muutettiin Ässärinteeksi. Uusi nimi annettiin sotien aikaisen Ässärykmentin mukaan.

Haapaniemenkatu 4:ään, Väinö Tannerin kentän itälaidalle, valmistui vuonna 1974 niin sanottu Elinkeinohallituksen talo, valtava toimistokolossi, jonka suunnitteli arkkitehti Kaj Salenius. Elinkeinohallituksen ja sen seuraajien (Kilpailuvirasto, Kuluttajavirasto, sitten Kilpailu- ja kuluttajavirasto) lisäksi rakennuksessa toimi pitkään myös työvoimatoimisto. Rakennus purettiin 2010-luvun lopulla lukuun ottamatta Kaikukadun puoleista osaa.  Senaatti-kiinteistöt kaavaili paikalle uutta valtion virastotaloa, jossa olisi myös hotelli ja asuntoja, mutta vetäytyi hankkeesta toistaiseksi niin, että tontti on ollut tyhjänä vuodesta 2017.

Kadun varrella numerossa 5 on entinen Wärtsilä yhtymä Oy Kone ja Sillan separaattoritehdas, joka on nykyisin toimistotalo. Separaattoritehdas on Näkinpuiston asuinalueeksi muutetun tehdaskorttelin ainoa jäljelle jäänyt teollisuusrakennus. Sen ovat suunnitelleet arkkitehdit Armas Lindgren ja Bertel Liljequist.

Entisessä Kokos-saippuatehtaassa Haapaniemenkatu 6:ssa on vuodesta 2000 toiminut Taideyliopiston Teatterikorkeakoulu.

Haapaniemenkadun Merihaassa oleva osuus Sörnäisten rantatien ja Hakaniemenrannan välillä kulkee katetussa tunnelissa, jonka yläpuolella betonikannella on jalankulkutaso. Tunnelin kautta on ajoyhteys kannen alla oleville pysäköintipaikoille.

Monet pitävät Haapaniemenkatua yhtenä Helsingin rumimmista kaduista. Erityisesti tunneliin sijoittuvaa osuutta kadusta pidetään vastenmielisenä. 

## Lähteet
*  Painetun teoksen 

### Viitteet

## Aiheesta muualla
Puolangan seurakunta

**Puolangan seurakunta** on Kuopion hiippakuntaan ja Kajaanin rovastikuntaan kuuluva Suomen evankelis-luterilaisen kirkon seurakunta, joka toimii Puolangan kunnan alueella.

## Historia
Vuoteen 1786 asti Puolangan alue oli osa Paltamon seurakuntaa, johon kuului koko Kainuun maakunnan alue. Vuonna 1786 Puolangan alueesta tuli Hyrynsalmen seurakunnan kappeliseurakunta. Itsenäinen seurakunta Puolangasta tuli vuonna 1867.

## Toimipaikat
Seurakunnan nykyinen kirkko on valmistunut vuonna 1954. Seurakunnalla on lisäksi seurakuntakeskus sekä viisi hautausmaata, joista Huosiusniemen hautausmaa sijaitsee kirkonkylässä ja jossa on myös siunauskappeli. Muut neljä hautausmaata sijaitsevat Suolijärven, Lylykylän, Latvan sekä Törmänmäen kylissä.

## Herätysliikkeet
Puolangan seurakunta kuuluu Kainuun länsiosien tavoin yhtenäiseen vanhoillislestadiolaisuuden kannatusalueeseen. Vanhoillislestadiolaisuus vaikuttaa paikkakunnalla kohtalaisesti. Muulle Kainuulle tyypillisesti Puolangalla vaikuttaa pohjavireenä myös herännäisyys, mutta erillisenä liikkeenä se ei ole kovin voimakas.

## Papisto
Seuraavat henkilöt ovat toimineet Puolangan seurakunnan kirkkoherroina:

* 1870–1876: kirkkoherra Johan Fredrik Thauvón
* 1878–1881: kirkkoherra Gustaf Adolf Snellman
* 1882–1890: kirkkoherra Fredrik Mennander
* 1891–1904: kirkkoherra Oskari Vilho Oksanen
* 1905–1908: kirkkoherra Henrik Fabian Kärki
* 1912–1917: kirkkoherra Paavo Hamunen
* 1921–1935: kirkkoherra Väinö Johannes Tanskanen
* 1935–1943: kirkkoherra Toivo Vilho Kultimo Laitinen
* 1944–1956: kirkkoherra Antti Ilmari Hakala
* 1957–1967: kirkkoherra Juho Olavi Järvilehto
* 1967–1970: kirkkoherra Aarne Johannes Kyllönen
* 1971– kirkkoherra Kyösti Kalervo Juntunen

## Lähteet

## Aiheesta muualla
*Puolangan seurakunnan kotisivut
Hyrynsalmen seurakunta

**Hyrynsalmen seurakunta** on Kuopion hiippakuntaan ja Kajaanin rovastikuntaan kuuluva Suomen evankelis-luterilaisen kirkon seurakunta, joka toimii Hyrynsalmen kunnan alueella.

## Historia
Ennen vuotta 1786 Hyrynsalmen seurakunta oli osa Paltamon seurakuntaa. Tuona vuonna seurakunta itsenäistyi ja samana vuonna rakennettiin seurakunnan kirkko. Seurakunta oli alkuun Ylä-Kainuun emäseurakunta ja siihen kuuluivat Suomussalmi, Puolanka sekä Ristijärvi, jotka ovat myöhemmin itsenäistyneet omiksi seurakunnikseen.

## Herätysliikkeet
Hyrynsalmen seurakunta kuuluu Kainuulle tyypilliseen herännäisvaikutteiseen alueeseen. Liikkeellä ei kuitenkaan ole Hyrynsalmella erityistä kannatusta. Jossain määrin Hyrynsalmella vaikuttaa kansanlähetys.

## Papisto
Seuraavat henkilöt ovat toimineet Hyrynsalmen seurakunnan kirkkoherroina:

* 1786–1802: kirkkoherra Johan Petri Snellman
* 1803–1845: kirkkoherra Johan Wegelius
* 1847–1849: kirkkoherra Karl Saxa
* 1853–1856: kirkkoherra Gustaf Vilhelm Appelgren
* 1858–1869: kirkkoherra Gustaf Adolf Saxbäck
* 1870–1880: kirkkoherra Jonas Kristian Castrén
* 1881–1891: kirkkoherra Johan Fredrik Lindbäck
* 1891–1915: kirkkoherra Jonas Eliel Snellman
* 1921–1955: kirkkoherra Toivo Pekka Liimatta
* 1956–1958: kirkkoherra Jorma Kauko
* 1959–1962: kirkkoherra Aarne Nuutinen
* 1963–1971: kirkkoherra Heikki Vaahtoniemi
* 1971–1982: kirkkoherra Matti Mäkelä
* 1982–1984: kirkkoherra Jorma Säily
* 1984–1994: kirkkoherra Tapio Saunanen

## Lähteet

## Aiheesta muualla
*Hyrynsalmen seurakunnan kotisivut
Partavero

**Partavero** tarkoittaa parrasta perittävää veroa.

Partoja on verotettu historian aikana eri puolilla maailmaa. Lyykiassa partoja verotettiin jo antiikin aikana. Kiinan keisari Ming-Taizu Hongwu otti partaveron käyttöön 1300-luvulla rahoittaakseen kesäpalatsinsa uudistusta. Englannin kuningas Henrik VIII sääti partaveron vuonna 1535 ja hänen tyttärensä Elisabet I vaati kaksi viikkoa vanhemmista parroista veron. Myös Ranskan kuningas Frans I verotti parrakkaita kirkonmiehiä 1500-luvulla.

Venäjällä säädettiin partavero 1698. Parta oli Venäjällä 1600-luvulla muotia, kun länsimaissa suosittiin jo sileää leukaa. Pietari Suuri halusi länsimaistaa Venäjää ja kielsi alamaisiltaan parran käytön. Kielto aiheutti nurinaa ja se kumottiin pian. Tilalle tuli partavero. Köyhiltä vero oli kopeekan tai pari, rikkailta tukku ruplia. Kirkonmiehet oli vapautettu verosta. Veronmaksusta sai kuitiksi kuparisen, pronssisen tai hopeisen poletin. Tarvittaessa poletti tuli näyttää *partaverotarkastajalle*. Partaveron käytön syy oli Suuren Pohjan sodan rahoittaminen. Polettien valmistus loppui 1725, mutta partavero oli voimassa vuoteen 1772 asti. Jos joku halusi pitää partansa, mutta ei pystynyt maksamaan siitä veroa, hänet karkotettiin pakkotyöhön.

Venäläinen partaveropoletti on numismaattinen keräilykohde. Monet markkinoilla liikkuvista poleteista ovat uudislyöntejä, joita Venäjän rahapaja valmisti keräilijöitä varten aina 1900-luvun alkuun asti. Uudislyönneistä käytetään nimeä *novodel*. Aidot partaveropoletit ovat harvinaisia.

## Lähteet
Alfretonin rautatieasema

**Alfretonin rautatieasema** on rautatieasema Alfretonin kaupungissa Derbyshiressä. Se sijaitsee Erewash Valley Linen varrella.

Asema avattiin 1. toukokuuta 1862. Se sai uuden nimen **Alfreton and South Normanton** 7. marraskuuta 1891. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja se suljettiin 2. tammikuuta 1967. Se avattiin uudelleen 7. toukokuuta 1973 nimellä **Alfreton and Mansfield Parkway**. Takaisin alkuperäiseen nimeen palattiin vuonna 1995, josta lähtien asema on taas ollut nimeltään Alfreton.

Asemaa käytti 297&nbsp;890 matkustajaa kaudella 2017–2018.

## Lähteet
* 

### Viitteet
Suomen nyrkkeilymuseo

**Suomen nyrkkeilymuseo** on Tampereella sijaitseva museo, joka kerää, tallentaa ja esittelee nyrkkeilyyn liittyvää aineistoa. Museo on avattu vuonna 1991, ja sitä ylläpitää vapaaehtoisvoimin Suomen nyrkkeilymuseoyhdistys. Museo on auki vain sopimuksesta, erityisistä avoinnaolopäivistä ilmoitetaan yhdistyksen fb-sivuilla kuin myös Suomen Nyrkkeilyliiton verkkosivuilla.

Nyrkkeilymuseon perustajia olivat liikuntaneuvos Tauno Salminen ja nyrkkeilytuomari Olavi Bäckström. Museo aloitti toimintansa Aleksanterinkatu&nbsp;26:ssa vuonna 1991. Se sijaitsi yli kolmenkymmenen vuoden ajan Ososen talon kellarissa Verkatehtaankadulla, johon kuljettiin porttikongin ja sisäpihan kautta. Vuonna 2023 museo hankki uuden, entistä näkyvämmän ja helpommin saavutettavan toimitilan Tampereen Työväen Teatterin läheltä Hämeenpuistosta, osoitteessa Hämeenpuisto 39. Uudistuneen museo avattiin uudestaan vuonna 2023.

## Kokoelma
Museon kokoelma koostuu noin kahdestakymmenestätuhannesta esineestä, jotka ovat yksityishenkilöiltä ja yhteisöiltä saatuja lahjoituksia ja lainatavaroita. Vanhimmat esineet ovat nyrkkeilyä kuvaavia Ateenan olympialaisten postimerkkejä vuodelta 1896. Suurikokoisin esine on pronssipatsas, joka esittää nyrkkeilyn suomalaista olympiavoittajaa Pentti Hämäläistä. Kokoelmaan kuuluu myös nyrkkeilyhanskoja ja -tossuja, palkintopokaaleja, mitaleita ja muistopinssejä sekä nyrkkeilyaiheisia kirjoja, lehtiä, valokuvia ja julisteita.

## Lähteet

## Aiheesta muualla
* Suomen nyrkkeilymuseon Facebook-sivut
Hiroshi Sakurazaka

**Hiroshi Sakurazaka** (, s. 1970) on japanilainen tieteiskirjailija. Hän on työskennellyt IT-alalla ennen uraansa kirjailijana.

Sakurazakan tunnetuimpia teoksia länsimaissa on *[[All You Need Is Kill]]*, johon perustuen on tehty elokuva *[[Edge of Tomorrow]]*. Kirja oli ehdolla Seiun-palkinnolle.

## Tuotanto
* *[[All You Need Is Kill]]* (2004, )
* *スラムオンライン* (2005, , käännös *[[Slum Online]]*)

## Lähteet
Suomen hauskin tavis

**Suomen hauskin tavis** on maaliskuussa 2017 alkanut suomalainen komediaohjelma, jota esitettiin Nelonen-kanavalla.

Ohjelmassa kilpailijat yrittivät saada tuomarit nauramaan minuutissa. Kilpailijalla oli mahdollisuus saada rahaa joka kerta kun tuomarit nauravat. Summia käytettiin 100 €, 500 €, 1&nbsp;000 €, 2&nbsp;000 € ja 5&nbsp;000 €.  Kauden pääpalkinto oli 7&nbsp;000 €, jonka päätösjaksossa valittiin Suomen hauskin tavis.  Parhaimmillaan hauskuuttajalla oli mahdollisuus tienata itselleen yhdessä illassa 5&nbsp;000 euroa. Ohjelman juonsi Elina Kottonen, sekä tuomareina toimivat Riku Nieminen ja Krisse Salminen. 

Ohjelman ensimmäinen tuotantokausi alkoi 30. maaliskuuta 2017. Kauden päätösjakso esitettiin 1. kesäkuuta 2017. Nelonen tiedotti elokuussa 2017, että Suomen Hauskin Tavis saa jatkoa toiselle tuotantokaudelle keväällä 2018.

## Lähteet
Timi (Hämeenkyrö)

**Timi** on kylä Hämeenkyrön kunnassa yli 3 kilometrin päässä kirkonkylästä. Sen nähtävyyksiin kuuluu lähes 400 vuotta vanha Timin mänty sekä Paavo Yrjölän muistomerkki.
FFS (albumi)

**FFS** on samannimisen Franz Ferdinandin ja Sparksin muodostaman skotlantilais-amerikkalaisen superyhtyeen ensimmäinen studioalbumi, joka julkaistiin kesäkuussa 2015. Se ylsi Britannian albumilistalla parhaimmillaan sijalle 17. Albumilta julkaistiin singlenä kappaleet ”Johnny Delusional”, ”Call Girl” ja ”Police Encounters”.

## Kappaleet

## Arvostelut
* *[[The Guardian]]*: 
* *[[Pitchfork]]*: 7,1/10
* *[[Rolling Stone]]*: 

## Lähteet
Koordinaatiokehä

**Koordinaatiokehä** on kompleksiyhdisteissä keskusioniin sitoutuneista ligandeista ja niiden kanssa vuorovaikuttavista molekyyleistä tai ioneista muodostuva ympäristö. Koordinaatiokehä voidaan jakaa sisä- ja ulkokehiin riippuen siitä, miten molekyylit ja ionit vuorovaikuttavat keskusionin kanssa.

## Sisä- ja ulkokehä
Koordinaatiokehän teorian esitti Alfred Werner. Werner ehdotti vuonna 1912, että kompleksiyhdisteissä metalli-ionilla on kahdenlaisia vuorovaikutuksia. Ligandit, jotka ovat suoraan sitoutuneet keskusioniin, muodostavat niin sanotun sisäkehän eli primäärisen koordinaatiokehän ja vastaionit ja liuottimet, jotka eivät muodosta varsinaista kompleksia, mutta toimivat sähköisen tasapainon ylläpitämisessä, muodostavat ulkokehän eli sekundäärisen koordinaatiokehän. Ulkokehään kuuluvat ligandit vuorovaikuttavat kompleksi-ionin kanssa ionisin vuorovaikutuksin tai vetysidoksin, mutta eivät muodosta suoraa sidosta keskusionin kanssa. Tätä määritelmää käytetään nykyäänkin. Esimerkiksi kompleksi-ionissa [CoCl2(NH3)4]Cl keskusionina on koboltti-ioni ja sisäkehän muodostavat neljä ammoniakkimolekyyliä ja yksi kloridi-ioni. Ulkokehän muodostaa vastaionina toimiva kloridi-ioni. Kirjoitettaessa kompleksiyhdisteiden kaavoja keskusioni ja sisäkehän ligandit sijoitetaan hakasulkeiden sisään.

Koordinaatiokehistä sisäkehään sitoutuneet ligandit ovat sitoutuneet voimakkaammin keskusioniin kuin ulkokehän ligandit. Sisemmässä koordinaatiokehässä tapahtuvia reaktioita ovat muun muassa ligandienvaihtoreaktiot sekä koordinaatioluvun muutokset. Vaikka monet tärkeät reaktiot koordinaatioyhdisteissä tapahtuvat sisäkehällä, on myös ulkokehän ligandeilla vaikutusta niihin. Ulkokehän ligandeilla on vaikutusta erityisesti elektroninsiirtoreaktioissa sekä substraatin aktivoinnissa ja niillä on katalyyttistä merkitystä esimerkiksi monissa entsyymien katalysoimissa reaktioissa.

## Lähteet
Haagan Alppiruusupuisto

**Haagan Alppiruusupuisto** (tunnetaan myös nimellä **Rodopuisto**; ) on Helsingin Haagassa sijaitseva yleisölle avoin puisto, joka toimii myös yliopiston kasvinjalostuksen koealueena. Puiston pinta-ala on kahdeksan hehtaaria. Alue tunnetaan myös nimellä Laajasuon puisto. Alueesta vastaa Helsingin kaupungin kaupunkiympäristön toimiala.
__NOTOC__
## Historiaa
Puiston vanhimmat alppiruusut on istutettu luonnontilaiselle suolle vuonna 1975, jolloin alueelle on rakennettu myös käytäviä. Puiston pääreitit ovat esteettömät. Alun perin alueelle istutettiin 3&nbsp;000 alppiruusuristeymää tutkimustarkoituksiin. Tavoitteena oli luoda Suomen ilmastoon sopeutunut, kasvutavaltaan ja kukkien väriltään monipuolinen lajikkeisto. Ikivihreät alppiruusut sijaitsevat puiston eteläosassa ja keltakukkaiset alppiruusut sekä atsaleat pohjoisosassa. Atsalea-alue on jatkoa puiston eteläpäässä sijaitseville alppiruusuistutuksille ja alueella kasvaa noin 1&nbsp;500 vuonna 1996 istutettua atsalearisteymää, jotka saivat alkunsa atsalean jalostusohjelman käynnistymisestä vuonna 1988. Alppiruusujen ja atsaleojen kukinta ajoittuu kesäkuun alkuun. Kukinta on yleensä ohi jo juhannuksen jälkeen.

Atsalea-alueella aloitettiin metsäpuutarhan rakentaminen vuonna 2010. Metsäpuutarhan pensaiksi on valittu muun muassa atsaleoja, hortensioita ja muita kukkivia varjopensaita. Alppiruusupuiston koealueelta on kaupalliseen tuotantoon valittu kahdeksan alppiruusulajiketta; Haaga, Helsinki University, St. Michel, P.M.A. Tigersted, Axel Tigersted, Pekka, Eino ja Mauritz. Näiden lajikkeiden emopensaita kasvaa puistossa edelleen. Eri puolilla maata sijaitsevista alppiruusuristeymistä on valittu tuotantoon yhteensä toistakymmentä lajiketta, joita on ollut myynnissä vuodesta 1990 lähtien.

## Lähteet
* Alppiruusupuisto-infotaulu. Helsingin kaupungin rakennusvirasto. Alppiruusupuisto.
* https://vihreatsylit.fi/alppiruusupuisto/

### Viitteet

## Aiheesta muualla
Eberron

**Eberron** on Dungeons & Dragons -roolipelin kampanjamaailma, jonka on luonut pelisuunnittelija Keith Baker. Sen tapahtumat sijoittuvat sodasta toipuvalle Khorvairen mantereelle. Sävyltään se muistuttaa pulp fiktion ja fantasian sekoitusta.

Baker voitti sillä Wizards of the Coastin Fantasy Setting Search -kilpailun, jolla etsittiin uutta fantasiamaailmaa.

Eberronissa elää sotilaiksi rakennettuja, ns. "taottuja" () olentoja, jotka rauhansopimuksen myötä saivat samat oikeudet kuin muutkin humanoidit. Samalla kiellettiin uusien taottujen valmistaminen.

## Lähteet
* 

### Viitteet
Islannin kansallis- ja yliopistokirjasto

**Islannin kansallis- ja yliopistokirjasto** (; , NULI) on 1. joulukuuta 1994 perustettu Islannin yhdistetty kansalliskirjasto ja yliopistollinen kirjasto. Se muodostettiin liittämällä vuonna 1818 perustettu Islannin kansalliskirjasto (Landsbókasafn Íslands) ja vuonna 1940 perustettu Islannin yliopiston kirjasto yhteen. 

Islannin kansallis- ja yliopistokirjaston rakennus on islantilaisten arkkitehtien Manfreð Vilhjálmsson (s. 1928) ja Þorvaldur S. Þorvaldsson (Thurvaldur S. Thurvaldsson) suunnittelema. Se rakennettiin vuosina 1978-1984 Reykjavíkin yliopiston kampusalueelle. Tämän jälkeen olivat vuorossa työt sisätiloissa. Kirjasto avattiin yleisölle joulukuussa 1994.

## Kuvia

Kuva:Alþingi 2012-07.JPG|Islannin kansalliskirjastolla oli alkuvuosinaan tiloja Islannin nykyisessä parlamenttirakennuksessa (Alþingishúsið eli Althingishusid).
Kuva:Iceland-Reykjavik-Thjodmenningarhus-1.jpg|Islannin kansalliskirjasto toimi vuosina 1908–1994 tässä Islannin kansallisteatterin viereisessä sijaitsevassa rakennuksessa (Þjóðmenningarhús eli Thjodmenningarhus). Nykyään siinä toimii kansallinen kulttuuriperintökeskus.


## Lähteet

## Aiheesta muualla
 
* Islannin kansallis- ja yliopistokirjaston kotisivut  (landsbokasafn.is)
* National Centre for Cultural Heritage (vuoden 2009 postimerkki Islannin aiemmasta kansalliskirjaston ja -arkiston rakennuksesta)  (landogsaga.is)
* Reykjavik UNESCO City of Literature  (issuu.com) 
*Aineistohaku Islannin kirjastoista  (leitir.is)
TI Advanced Scientific Computer

**Advanced Scientific Computer** (ASC) on Texas Instrumentsin (TI) kehittämä vektorisuorittimia käyttävä supertietokone. Tietokoneen suunnittelu alkoi vuonna 1966.

Tietokone oli mm. Naval Research Laboratoryn käytössä virtausdynamiikan laskennassa.

## Lähteet

## Aiheesta muualla
* Dokumentaatiota bitsavers.org-palvelussa
CDC STAR-100

**STAR-100** on Control Data Corporationin valmistama supertietokone, joka oli yksi varhaisista vektorisuorittimia käyttävistä tietokoneista. Nimi on peräisin sanoista *STrings and ARrays* (merkkijonoja ja taulukoita) sekä 100 miljoonaan laskutoimitukseen sekunnissa MFLOPS.

Tietokoneen soveltuvuutta tutkittiin muun muassa transoonisten virtausten laskentaan.

## Lähteet
YK:n alkuperäiskansojen pysyvä foorumi

**YK:n alkuperäiskansojen pysyvä foorumi** tai **YK:n alkuperäiskansa-asioiden pysyvä foorumi** (engl. *United Nations Permanent Forum on Indigenous Issues*, UNPFII) on Yhdistyneiden kansakuntien talous- ja sosiaalineuvosto ECOSOCin alainen neuvoa-antava toimielin.

Foorumi käsittelee alkuperäiskansoja koskevia kysymyksiä erityisesti taloudellisen ja sosiaalisen kehityksen, kulttuurin, ympäristön, koulutuksen, terveyden ja ihmisoikeuksien alueelta.

Ajatus YK:n alkuperäiskansojen pysyvän foorumin perustamisesta formuloitiin YK:n ihmisoikeuskonferenssissa Wienissä vuonna 1993. Se aloitti toimintansa vuonna 2000 ja kokoontui ensimmäisen kerran vuonna 2002.

Foorumi kokoontuu vuosittain, ja siinä on 16 itsenäistä asiantuntijajäsentä. Jäsenyyskausi on kolmen vuoden mittainen. Hallitukset voivat nimittää  kahdeksan jäsentä ja alkuperäiskansojen organisaatiot kahdeksan jäsentä, jotka tulee valita seitsemältä eri alueelta. Tarkkailijoina voivat foorumiin osallistua jäsenvaltiot, YK:n toimielimet, hallitustenväliset järjestöt, kansalaisjärjestöt ja alkuperäiskansojen organisaatiot.

Pysyvän foorumin johtajaksi valittiin 22.4.2019 suomensaamelainen Anne Nuorgam. 

## Lähteet

## Aiheesta muualla
*YK:n sivut: United Nations Permanent Forum on Indigenous Issues (englanniksi)
Eugene Oberst

**Eugene George "Gene" Oberst** (23. heinäkuuta 1901 Owensboro – 30. toukokuuta 1991 Cleveland) oli yhdysvaltalainen keihäänheittäjä ja olympiamitalisti.

Oberst osallistui olympialaisiin kerran, vuonna 1924 Pariisissa, jossa voitti keihäänheiton olympiapronssia. Ennätyksekseen hän heitti tuloksen 61,74 metriä vuonna 1924.

## Lähteet
Espanjan ympäriajo 2017

**Espanjan ympäriajo 2017** oli järjestyksessään 72. Espanjan ympäriajo. Se alkoi 19. elokuuta Ranskan Nîmesin kaupungista ja päättyi Madridiin 10. syyskuuta 2017. Kokonaiskilpailun voitti ensimmäistä kertaa Chris Froome, toiseksi tuli Vincenzo Nibali ja kolmas oli Ilnur Zakarin.

## Joukkueet

## Etapit

## Lähteet
Väärän kissan päivä

**Väärän kissan päivä** on Pasi Ilmari Jääskeläisen vuonna 2017 ilmestynyt romaani. Kirjan julkaisi Atena.

## Vastaanotto

*[[Helsingin Sanomat|Helsingin Sanomien]]* Venla Rossin mukaan *Väärän kissan päivä* on ”jännittävä muistiseikkailu”. Se on omaperäinen ja pitää sisällään erikoisia juonenkäänteeitä. Kääntöpuolena romaanin käytännön toteutus on heikko. Henkilöhahmot jäävät etäisiksi, koska ”dialogi on usein jäykkää ja paperinmakuista”.

## Lähteet

## Aiheesta muualla
* ''Väärän kissan päivä'' Atenan virallisella verkkosivustolla
Hansel Mieth

**Johanna ”Hansel” Mieth** (9. huhtikuuta 1909 – 1998) oli Saksassa syntynyt kuvajournalisti, joka työskenteli *[[Life (lehti)|Life]]*-lehdelle. Hän kuvasi tunnetuimmissa otoksissaan yhdysvaltalaisia työväenluokkaisia ihmisiä 1930- ja 1940-luvuilla.

15-vuotiaana Mieth karkasi kotikylästään tulevan aviomiehensä Otto Hagelin (1909–1973) kanssa. Muutamaa vuotta myöhemmin he muuttivat Yhdysvaltoihin, jossa he työskentelivät Suuren laman aikana maataloustöissä. He hankkivat käytetyn Leica-kameran, jolla alkoivat kuvata tapaamiaan maatyöläisiä. Life-lehti palkkasi Miethin vuonna 1937. Häntä ennen Lifessä oli työskennellyt vain yksi naispuolinen valokuvaaja, Margaret Bourke-White. Samaan aikaan Miethin kanssa Lifelle kuvasi myös Robert Capa, jonka kanssa Mieth ystävystyi. Toisen maailmansodan aikana Mieth ja Hagel siirtyivät syrjäiselle seudulle Pohjois-Kaliforniaan, koska Hagelilla ei ollut Yhdysvaltain kansalaisuutta ja hänen piti vältellä internoiduksi joutumista.

Sotavuosina Mieth valokuvasi Yhdysvaltain ylläpitämille internointileireille vietyjä japanilaisia. 1950-luvulla hän menetti työnsä, koska ei oman kertomansa mukaan suostunut ilmiantamaan tovereitaan epäamerikkalaista toimintaa tutkivalle komitealle. Asiasta on jonkin verran ristiriitaista tietoa, mutta joka tapauksessa sekä Mieth että Hagel olivat useiden vuosien ajan FBI:n tarkkailemien henkilöiden listalla. Tämän jälkeen Mieth ja Hagel elivät maatilallaan, jossa Mieth harrasti toisinaan taidemaalausta.

Kuvajournalismin kulta-aikana 1930–1950-luvuilla Miethin töitä julkaistiin kuvalehdissä maailmanlaajuisesti. Vuonna 2003 sai PBS-kanavalla ensi-iltansa hänestä kertova dokumentti *Vagabond Photographer*. Saksalainen Zeitenspiegel-osuuskunta jakaa vuosittain Hansel Miethin mukaan nimetyn journalistipalkinnon.

## Lähteet
Pyhäbasilika

**Pyhäbasilika** (*Ocimum tenuiflorum*, syn. *Ocimum sanctum*), tunnetaan myös nimellä *tulsi* (), on huulikukkaiskasvien heimoon kuuluva kasvilaji, joka on sukua maustebasilikalle. Sitä pidetään hindulaisuudessa pyhänä, ja on korotettu joillain alueilla jopa jumalattaren asemaan. 

## Kuvaus
Pyhäbasilika on 30–60 cm korkea, pysty ja haarova pensas. Sillä on hennon karvaiset varret ja vihreät tai violetit, sahalaitaiset, puikeat, noin 5 cm pituiset lehdet, jotka antavat voimakkaan tuoksun. Sen sinipunaiset, noin 5 mm pituiset kukat ovat kukinnoissa pitkissä latvatertuissa tai tähkissä. Hedelmiä kellertävä tai punertavanruskea, soikea, 0,8–1,2 mm pitkä sileä pähkylä.

## Kasvupaikat ja levinneisyys
Pyhäbasilika kasvaa kotoperäisenä Intian niemimaalla, Himalajalla, Malesiassa ja muissa trooppisissa ja subtrooppisissa osissa Aasiassa, ja on nykyään laajasti viljelty sekä myös luonnonvaraisena ympäri maailmaa, myös Karibian, Tyynenmeren saarten ja Pohjois-Australiassa sekä osassa Afrikkaa. Alkuperäisillä kasvupaikoillaan se viihtyy kostean märässä, alavassa tropiikissa, mutta sitä tavataan jopa 1000 metrin korkeudesta. Se kasvaa parhaiten alueilla, joissa päivisin lämpötilat ovat alueella 20–28 °C, mutta se pärjää vielä 15–35 °C lämpötiloissa. Lepotilassa se voi selvitä niinkin alhaisista lämpötiloista kuin -1 °C.

## Pyhäbasilika hindulaisuudessa
Pyhäbasilikaa käytetään hindulaisuuden uskonnollisissa seremonioissa sekä ayurvedassa, perinteisessä intialaisessa lääketieteessä. Kirjallisuudesta tiedetään että sitä on käytetty hoitoihin jo noin 400–500 eaa. Ensimmäiset maininnat tulsista löytyvät Rigvedasta, joten kasvia on käytetty ainakin 3&nbsp;000 vuotta.

## Pyhäbasilika thaikeittiössä
Thaimaassa pyhäbasilikaa kutsutaan nimellä *kaphrao* () ja sitä käytetään laajalti thaikeittiössä.

## Kuvia
### Lehtiä

Tiedosto:JfDianthus9927CarpetBasilfvf 11.JPG
Tiedosto:JfDianthus9927CarpetBasilfvf 12.JPG
Tiedosto:Thulasi kathir.JPG
Tiedosto:Starr 080117-1577 Ocimum tenuiflorum.jpg
Tiedosto:(Ocimum tenuiflorum) Holy Tulasi plant at Kakinada 02.jpg
Tiedosto:(Ocimum tenuiflorum) Holy Tulasi plant at Kakinada 01.jpg
Tiedosto:Tulashi.JPG

### Kukintoja

Tiedosto:Ocimum tenuiflorum 24 08 2012.JPG
Tiedosto:Ocimum tenuiflorum in Bhubaneswar.jpg
Tiedosto:Flowers of the Tulsi plant.jpg
Tiedosto:Ocimum tenuiflorum flowers (1).jpg
Tiedosto:Ocimum tenuiflorum (Tulsi) Flower.jpeg
Tiedosto:Flower of Tulsi.JPG
Tiedosto:Holy basil flower.jpg


## Lähteet
*

### Viitteet

## Aiheesta muualla
*Harjoittelupäiväkirja. Yrttioppia Virosta Työssäoppimispaikkana Tamme talu ürdiaed. Osa Kainuun ammattiopistossa suoritettavaa Luonnontuotealan ammattitutkintoa.
Karvediloli

**Karvediloli** (kauppaniminään mm. **Cardiol** ja **Coreg**) on beetasalpaaja, jota käytetään muun muassa sydämen vajaatoiminnan ja korkean verenpaineen hoitoon. Karvedilolin vaikutus perustuu adrenergisten β<sub>1</sub>-reseptoreiden estämiseen sydänlihassoluissa, mikä vähentää niiden vastetta sydämen sykettä kiihdyttävälle adrenaliinille. Karvediloli estää lisäksi α1-reseptoreja, joita on verisuonten lihassoluissa, minkä johdosta verisuonet laajenevat ja verenpaine alenee.

Karvedilolin tyypillisiä haittavaikutuksia ovat muun muassa huimaus, uupumus ja matala verenpaine. Astmaa sairastavien ei suositella käyttävän karvedilolia, koska sillä on monia astmalääkkeitä estävä vaikutus.

Karvedilolin kemiallinen kaava on C24H26N2O4, moolimassa 406,48&nbsp;g/mol ja CAS-numero 72956-09-3.

## Lähteet

## Aiheesta muualla
*PubChem: Carvedilol 
*Human Metabolome Database (HMDB): Carvedilol 
*DrugBank: Carvedilol 
*Kyoto Encyclopedia of Genes and Genomes (KEGG): Carvedilol 
*ChemBlink: Carvedilol
Cozy Tapes Vol. 1: Friends

__NOTOC__

**Cozy Tapes Vol 1: Friends** on ASAP Mobin debyyttialbumi, jonka julkaisi ASAP Worldwide 31. lokakuuta 2016. Albumilla on sanoituksia jokaiselta ASAP Mobin jäseneltä ja monelta muultakin artistilta, kuten Playboi Cartilta ja Wiz Khalifalta.

Ennen kuolemaansa ASAP Yams työskenteli tämän projektin kanssa. Albumin kansikuvassa on ASAP Yams vauvana.

## Kappaleet
#
#
#
#
#
#
#
#
#
#
#
#

## Arvostelut
* TheNeedleDrop: 5/10 
* Pitchfork: 7.1/10 

## Lähteet

## Aiheesta muualla
* ''Cozy Tapes Vol. 1'' discogs.com -sivustolla
C.mmp

**C.mmp** on Carnegie Mellon -yliopiston kehittämä moniprosessoritietokone, jonka sanotaan olevan ainoa tunnettu MISD-mallia käyttävä tietokone. Tietokone käytti useita minitietokoneita prosessoriyksiköinä (PDP-11-tietokoneita), jotka jakoivat yhden suuren keskusmuistin. Koska tietokone perustui useiden prosessorien käytölle sen sanotaan myös olevan MIMD-malliin perustuva.

Käyttöjärjestelmän ytimestä käytettiin nimeä HYDRA, jonka kehityksessä käytettiin BLISS-ohjelmointikieltä.

Tietokoneessa oli 16 PDP-11 minitietokonetta kytkettynä 32 megatavuun jaettua muistia matriisikytkennällä ().

## Lähteet
Pekka Brummer

**Pekka Alexander Brummer** (6. toukokuuta 1911 Joensuu – 31. toukokuuta 1990) oli suomalainen lääkäri ja Turun yliopiston sisätautiopin professori vuodesta 1951. 

Brummerin vanhemmat olivat päätoimittaja Onni Johannes Brummer ja Elsa Matilda Mäkinen ja puoliso vuodesta 1938 Rauni Tuulikki Ahtiainen. Brummer tuli ylioppilaaksi Viipurin klassillisesta lyseosta 1929 ja valmistui lääketieteen lisensiaatiksi 1936. Lääketieteen tohtoriksi hän väitteli 1941. Brummer työskenteli ensin lääkärinä useissa eri sairaaloissa Helsingissä sekä Oulun lääninsairaalassa. Turun yliopiston professuuria Brummer hoiti ennen nimittämistään lyhyen aikaa virkaatekevänä. Brummer oli useiden eri alansa yhdistysten ja järjestöjen jäsen ja puheenjohtaja sekä Turun yliopistollisen keskussairaalan  hallinnollinen esimies ja johtava ylilääkäri vuodesta 1962. Sotilasarvoltaan hän oli lääkintämajuri (1942).

## Lähteet
AFS (täsmennyssivu)

**AFS** on lyhenne, joka voi tarkoittaa jotain seuraavista:
* AFS, American Field Service, vaihto-oppilasjärjestö
* Adaptive Front-Lighting System (AFS), mukautuva ajovaloautomatiikka
* Andrew File System, tiedostojärjestelmä
* *Apple File Service*
* afroseminolisen kreolikielen ISO 639-3 -tunniste
* Afganistanin afgaani, rahayksikkö
* Vaihtoehto Ruotsille (AfS), ruotsalainen puolue
Kill the King (Megadethin kappale)

**Kill the King** on yhdysvaltalaisen thrash metal -yhtye Megadethin single, joka julkaistiin vuonna 2000 levymerkillä Capitol Records.

## Kappaleet
# 

## Lähteet
Etiopia kesäolympialaisissa 2000

**[[Etiopia]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** 26 urheilijan joukkueella. Maan urheilijat osallistuivat kahteen eri lajiin: yleisurheiluun sekä nyrkkeilyyn. Maan lipunkantajana avajaisissa toimi juoksija Detartu Tulu. Etiopia saavutti kisoissa kahdeksan mitalia, joista neljä oli kultaisia, yksi hopeinen ja kolme pronssisia.

## Mitalistit
### Kultaa

*Million Wolde - Miesten 5000 metrin juoksu
*Haile Gebrselassie - Miesten 10000 metrin juoksu
*Gezahegne Abera - Miesten maraton
*Derartu Tulu - Naisten 10000 metrin juoksu

### Hopeaa

*Gete Wami - Naisten 10000 metrin juoksu

### Pronssia

*Assefa Mezgebu - Miesten 10000 metrin juoksu
*Tesfaye Tola - Miesten maraton
*Gete Wami - Naisten 5000 metrin juoksu

## Lähteet
Cozy Tapes Vol. 2: Too Cozy

__NOTOC__
**Cozy Tapes: Vol 2. Too Cozy** on hip-hop kollektiivi Asap Mobin toinen studioalbumi, jonka julkaisi RCA Records 25. lokakuuta 2017. Albumissa esiintyy kaikki Asap Mobin jäsenet ja moni muukin tunnettu hip-hop artisti kuten Joey Bada$$ tai Playboi Carti 

## Kappaleet
#
#
#
#
#
#
#
#
#
#
#
#
#
#
#
#
#

## Lähteet
Gambia kesäolympialaisissa 2000

**[[Gambia]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi Adama N´Jie.

## Osallistujat

### Yleisurheilu

*Pa Mamadou Gai - Miesten 100 metrin juoksu
*Adama N´Jie - Naisten 800 metrin juoksu

## Lähteet
Ghana kesäolympialaisissa 2000

**[[Ghana]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** 22 urheilijan joukkueella. Maan urheilijat osallistuivat yleisurheiluun sekä nyrkkeilyyn. Maan lipunkantajana avajaisissa toimi Barcelonassa 1992 maata olympialaisissa edustanut Kennedy Osei.

## Lähteet
Brasilian kansalliskirjasto

**Brasilian kansalliskirjasto** (, lyh. BNB) on Brasilian kansalliskirjasto, jonka päätoimipiste ja useita eri sivutoimipisteitä toimii Rio de Janeirossä. Vuonna 1810 perustettu kansalliskirjasto on Brasian vanhin kulttuurialan instituutti. Kirjaston kokoelmat sisältävät noin yhdeksän miljoonaa nimikettä.

## Lähteet

   
## Aiheesta muualla
 
*Brasilian kansalliskirjasto (expedia.fi)
Lentopallon miesten Euroopan-mestaruuskilpailut 2017

**Lentopallon Euroopan-mestaruuskilpailut 2017** pelattiin Puolassa 24. elokuuta –3. syyskuuta. 

## Osallistuvat maat

***Kotijoukkue**
** Puola
***Vuoden [[Lentopallon miesten Euroopan-mestaruuskilpailut 2015|2015]] kisojen perusteella**
** Ranska
** Slovenia
** Italia
** Bulgaria
** Venäjä
** Serbia
***Karsintojen kautta**
** Saksa
** Suomi
** Belgia
** Slovakia
** Alankomaat
** Tšekki
** Turkki
** Espanja
** Viro

## Pelipaikat

Turnaus pelataan viidessä eri kisapaikassa.





## Alkulohkot
Alkulohkoissa joukkueiden järjestys määräytyy ensisijaisesti voitettujen otteluiden määrän perusteella. Toissijaisesti ratkaisevat ottelupisteet, joita saa 3-0 ja 3-1 -voitosta 3, 3-2 -voitosta 2 ja 2-3 -tappiosta 1. Voittojen ja ottelupisteiden ollessa tasan ratkaisee eräsuhde, sitten eräpisteiden suhde ja lopuksi keskinäinen ottelu.
### Lohko A

### Lohko B

### Lohko C

### Lohko D

## Pudotuspelit

## Lopulliset sijoitukset

## Lähteet
* kisojen viralliset sivut
Hannu Sorasalmi

**Hannu Kaarle Sorasalmi** (s. 12. marraskuuta 1953 Kuopio) on aktiiviuransa päättänyt suomalainen kestävyysjuoksija, joka edusti Joensuun Katajaa.

Aikuisten SM-kilpailuista Sorasalmi saavutti pronssia maratonilta vuonna 1980. Ennätyksikseen hän juoksi maratonilla ajan 2.15,13 (1977) ja puolimaratonilla ajan 1.07,00 (1985). Virallisiin kilpailuihin Sorasalmi ei ole osallistunut vuoden 2015 jälkeen.

## Lähteet
Gabon kesäolympialaisissa 2000

**[[Gabon]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** viiden urheilijan joukkueella. Maan urheilijat osallistuivat kolmeen eri lajiin: yleisurheiluun, nyrkkeilyyn sekä judoon. Maan lipunkantajana avajaisissa toimi judoka Mélanie Enqoang.

## Osallistujat
### Judo

*Steeve Nquema Ndong - Miesten yli 100 kg
*Mélanie Enqoang _ Naisten alle 78 kg

### Nyrkkeily

*Stéphane N´Zue Nba - Miesten alle 71 kg

### Yleisurheilu

*Antoine Boussombo - Miesten 100 ja 200 metrin juoksu
*Anaïs Oyembo - Naisten 100 metrin juoksu

## Lähteet
Ulla Heiskanen

**Ulla Elisa Heiskanen** (o.s. Korhonen, s. 22. joulukuuta 1949) on aktiiviuransa päättänyt suomalainen kestävyysjuoksija, joka edusti Hakunilan Rientoa.

Aikuisten SM-kilpailuista Heiskanen saavutti pronssia maratonilta vuonna 1980. Ennätyksikseen hän juoksi maratonilla ajan 2.51.48 (1980) ja puolimaratonilla ajan 1.18.47 (1980). Virallisiin kilpailuihin Heiskanen ei ole osallistunut vuoden 1989 jälkeen.

## Lähteet
Z3 (täsmennyssivu)

**Z3** voi tarkoittaa jotain seuraavista:
* Z3, Konrad Zusen tietokone
* BMW Z3, automalli
* BlackBerry Z3, älypuhelin
* Samsung Z3, älypuhelin
* Sony Xperia Z3, älypuhelin
The Poet

__NOTOC__
**The Poet** on Olli Ahvenlahden studioalbumi vuodelta 1976. 

## Kappaleet
Kaikki kappaleet säveltänyt Olli Ahvenlahti.
### A-puoli
#
#
#

### B-puoli
#
#
#

## Kokoonpano
* Pekka Pohjola – basso
* Olli Ahvenlahti – piano, sähköpiano, urut, syntetisaattori
* Esko Rosnell – rummut, lyömäsoittimet
* Markku Johansson – trumpetti, flyygelitorvi
* Bertil Strandberg – pasuuna
* Eero Koivistoinen – tenorisaksofoni
* Pekka Pöyry – sopraanosaksofoni
* George Wadenius – lyömäsoittimet
* Tommy Körberg – lyömäsoittimet
   
## Arvostelut
* Allmusic: 

## Lähteet
* ''The Poet'' discogs.com -sivustolla 

### Viitteet
Ytterbium(II)kloridi

**Ytterbium(II)kloridi** YbCl2 on alkuaine ytterbiumin epäorgaaninen yhdiste kloorin kanssa, jossa kloori esiintyy hapetusluvulla −I ja ytterbium +II. Se oli ensimmäinen tunnettu ytterbiumin +II-hapetusluvun yhdiste; useimmiten ytterbium muodostaa Yb3+-ioneja. Ytterbium(II)kloridia valmistivat ensimmäisinä vuonna 1929 W. K. Klemm ja W. Schuth pelkistämällä ytterbium(III)kloridia YbCl3 vedyllä:

:2 YbCl3 + H2 → 2 YbCl2 + 2 HCl

Kuten muutkin Yb2+-yhdisteet ja useat alhaisen hapetusluvun harvinaiset maametallit, se on voimakas pelkistin. Se on epästabiili vesiliuoksissa pelkistäen veden vetykaasuksi. Huoneenlämpötilassa YbCl2 on  kiinteä aine joka muodostaa vihreitä tai keltavihreitä kiteitä, joiden rombinen kiderakenne on samankaltainen kuin strontiumkloridilla (SrCl2), dysprosium(II)kloridilla (DyCl2) tai tulium(II)kloridilla (TmCl2).

## Lähteet

## Aiheesta muualla
* PubChem: Ytterbium dichloride
Ytterbiumkloridi

Alkuaineen ytterbium klorideja ovat ainakin:
* Ytterbium(II)kloridi (YbCl2)
* Ytterbium(III)kloridi (YbCl3)
Ferranti Mark 1

**Ferranti Mark 1** on Ferrantin valmistama maailman ensimmäinen yleiskäyttöinen kaupallinen elektroninen tietokone. Tietokone ehti markkinoille hieman ennen UNIVAC I:tä. Ensimmäinen tietokone toimitettiin Manchesterin yliopistolle 12. helmikuuta 1951.

Tietokone on Manchester Mark I:n suoraa jatkokehitystä ja se käytti Williams-Kilburn -kuvaputkitekniikkaa.

Tietokoneesta julkaistiin toinen versio Mark 1* (*Mark One Star*), jota valmistettiin seitsemän kappaletta.

Tietokoneella on tehty varhaisin tunnettu tallennus tietokoneella tuotettua musiikkia, jonka äänitti BBC vuonna 1951. Tietokone soitti lyhyen pätkän muun muassa kappaleesta "In the Mood".

## Lähteet
Žijdeš Idirisova

**Žijdeš Idirisova** (), (s. 19. tammikuuta 1985 Naryn, Kirgisian SNT) on kirgisialainen laulaja, joka voitti vuoden 2015 Turkvision laulukilpailun kappaleella ”Kim bilet” (Ким билет).

## Lähteet
Jarmo Eronen

**Jarmo Olavi Eronen** (s. 10. maaliskuuta 1957 Mynämäki) on aktiiviuransa päättänyt suomalainen pikajuoksija. Uransa aikana hän edusti Alavieskan Viriä, Raahen Vesaa, Reisjärven Pilkettä sekä Haapajärven Kiiloja ja hänen valmentajinaan toimivat Mauno Niemelä ja Juhani Hirvonen.

Kalevan kisoista Eronen saavutti pronssia 100 metrin juoksusta vuonna 1980. Lisäksi hän oli viestijuoksun SM-kilpailuissa mukana voittamassa 4 x 100 metrin viestijuoksusta hopeaa vuonna 1981 ja pronssia vuonna 1982. Ennätyksikseen Eronen juoksi 100 metrillä ajan 10,78 (1983), 200 metrillä 21,68 (1983) ja 400 metrillä 49,9 (1983). Virallisiin kilpailuihin hän ei ole osallistunut vuoden 2012 jälkeen.

## Lähteet
Jukka Paajanen

**Jukka Eero Olavi Paajanen** (s. 22. syyskuuta 1956 Lahti) on aktiiviuransa päättänyt suomalainen pikajuoksija. Uransa aikana hän edusti Lahden Taimea, Lahden Kalevaa, Helsingin Jyryä sekä Turun Tovereita ja hänen valmentajanaan toimi Pertti Helin.

Kalevan kisoista Paajanen saavutti pronssia 400 metrin juoksusta vuonna 1980. Lisäksi hän oli viestijuoksun SM-kilpailuissa mukana voittamassa 4 x 400 metrin viestijuoksusta kultaa vuosina 1981 ja 1982. Sisäratojen SM-kilpailuista Paajanen voitti 400 metriltä kultaa vuonna 1979. Ennätyksikseen hän juoksi 100 metrillä ajan 11,0 (1979), 200 metrillä 22,34 (1979) ja 400 metrillä 47,4 (1977). Virallisiin kilpailuihin Paajanen ei ole osallistunut vuoden 1983 jälkeen.

## Lähteet
Ytterbium(III)kloridi

**Ytterbium(III)kloridi** YbCl3 on alkuaine ytterbiumin epäorgaaninen yhdiste kloorin kanssa, jossa kloori esiintyy hapetusluvulla −I ja ytterbium +III. Se on tärkeimpiä kaupallisesti saatavia Yb3+-ionien lähteitä ja siitä valmistetaan muita ytterbiumyhdisteitä. Kidevedettömän anhydraatin lisäksi tunnetaan heksahydraatti YbCl3&middot;6H2O, joka muodostaa vihreitä hygroskooppisia kiteitä. Ytterbium(III)kloridia käytetään katalyyttinä joissain orgaanisen kemian reaktioissa. Sitä voidaan valmistaa ytterbium(III)oksidista lähtien reaktioilla:

:2 Yb2O3 + 3 CCl4 → 4 YbCl3 + 3 CO2
:Yb2O3 + 6 HCl → 2 YbCl3 + 3 H2O 

Jos ytterbium(III)kloridia pelkistetään vedyllä, saadaan ytterbium(II)kloridia.

## Lähteet

## Aiheesta muualla
* PubChem: Ytterbium(III) chloride
Harold Hitz Burton

**Harold Hitz Burton** (22. kesäkuuta 1888 Jamaica Plain, Massachusetts – 28. lokakuuta 1964 Washington, DC) oli yhdysvaltalainen pormestari, senaattori ja korkeimman oikeuden tuomari.

Burton opiskeli ensin Bowdoin Collegessa Mainen osavaltiossa ja jatkoi sitten Harvardin yliopistoon lukemaan lakia. Hänen isänsä oli dekaani Massachusettsin teknillisessä korkeakoulussa. Opintojensa jälkeen Burton meni naimisiin ja aloitti lakimiehen työt Ohion Clevelandissa. Ensimmäisessä maailmansodassa hän sai Purple Heart -kunniamerkin ja eteni kapteeniksi.

Vuonna 1929 Burton valittiin Ohion edustajainhuoneeseen, vuonna 1935 Clevelandin pormestariksi ja sen jälkeen kahdelle lisäkaudelle. Vuonna 1940 hänet valittiin senaattiin. Hän edusti republikaanipuoluetta ja oli näkökannoiltaan maltillinen.

Presidentti Harry S. Truman nimitti Burtonin korkeimpaan oikeuteen vuonna 1945 eläkkeelle jääneen Owen J. Robertsin tilalle. Vaikka Truman oli itse demokraatti, hän valitsi Burtonin, joka oli ensimmäinen republikaaninen nimitys yli kymmeneen vuoteen. Senaatti ei järjestänyt edes kuulemisia, vaan vahvisti nimityksen yksimielisesti yhdessä päivässä. Myös korkeimmassa oikeudessa Burton oli maltillinen, ja hän kirjoitti lausuntonsa erittäin tarkkaan ja siten, että ne miellyttäisivät mahdollisimman monia hänen kollegoitaan. Hän puolusti perustuslaillisten oikeuksien antamista afroamerikkalaisille, mutta toisaalta hän usein äänesti hallituksen toimivallan puolesta ja henkilökohtaisia vapauksia vastaan silloin, kun kyseessä olivat kansalaisoikeudet tai kansallinen turvallisuus.

Burton jäi eläkkeelle lokakuussa 1958, sillä hänen terveytensä oli huono Parkinsonin taudin takia. Hän viivytteli eläkkeelle jäämistään, koska hän halusi olla mukana käsittelemässä erään koulujen rotuerotteluun liittyvän tapauksen loppuun asti. Hänen seuraajakseen nimitettiin Potter Stewart. Burton toimi vielä kuolemaansa asti vierailevana tuomarina valitustuomioistuimessa Washingtonissa. Hän kuoli 28. lokakuuta 1964.

## Lähteet
*

### Viitteet

## Aiheesta muualla

*BURTON, Harold Hitz, (1888 - 1964) Biographical Directory of the United States Congress
National Airlinesin lento 102

**National Airlinesin lento 102** oli National Airlines -lentoyhtiön rahtilento maanantaina 29. huhtikuuta 2013 Bagramin lentotukikohdasta, Afganistanista Dubain Al Maktoumin kansainväliselle lentoasemalle, Emiraatteihin. Pian nousun jälkeen kello 15.27 lentoa operoinut Boeing 747-428BCF putosi maahan ja syttyi tuleen. Kaikki koneessa olleet seitsemän miehistön jäsentä saivat surmansa.

## Lento
Lento lähti kello 15.26. Koneessa oli 94&nbsp;119 kg lastia, mukaan lukien viisi sotilasajoneuvoa, joista kaksi painoi 12 tonnia ja kolme 18 tonnia. Pian nousun jälkeen jälkimmäinen sotilasajoneuvo irtosi köysistä ja lähti liikkumaan taaksepäin. Ajoneuvo murskasi paineseinän, mennen siitä läpi ja tuhoten samalla vertikaalisen ohjausjärjestelmän sekä hydrauliikan, jolloin miehistö alkoi menettää hallinnan. Ajoneuvo sulki myös lentoarvotallentimen ja ohjaamon ääninauhurin. Koneen nokka nousi koko ajan ylemmäs, kunnes se alkoi sakata ja kallistua oikealle. Kone tuli takaisin oikein päin ja tämän jälkeen törmäsi maahan. Nimetön henkilö kuvasi onnettomuuden. Kukaan ei loukkaantunut maassa.

## Onnettomuuden syyt
Sotilasajoneuvon irtoamisen aiheutti huono asento kiinnityksessä. Köydet olivat noin 45° kulmassa, mikä sai köydet katkeamaan helpommin. Oikea asento olisi ollut lähelle nollaa astetta.

## Lähteet
* Flight Safety Foundation, Aviation Safety Network, http://aviation-safety.net/database/record.php?id=20130429-0 Luettu 25.8.2017
For Friends and Relatives

__NOTOC__
**For Friends And Relatives** on Christian Schwindt Quintetin studioalbumi vuodelta 1966. 

## Kappaleet

### A-puoli
#
#
#

### B-puoli
#
#
#
#

## Kokoonpano
* Tapani Tamminen – basso
* Heikki Sarmanto – piano
* Christian Schwindt – rummut
* Otto Donner – trumpetti
* Erik Dannholm – altto- ja tenorisaksofoni

## Lähteet
* ''For Friends And Relatives'' discogs.com -sivustolla
Itämainen pitkäkarva

**Itämainen pitkäkarva** on kissarotu. Kissarotua on myös aikaisemmin kutsuttu nimellä javaneesi.

## Historia
Rotu kehitettiin 1970-luvulla. FIFessä rotu sai sertifikaattioikeudet 1985. Rotu on Suomessa melko uusi, ja ensimmäiset yksilöt tulivat 1990. 

## Javaneesista itämaiseksi pitkäkarvaksi
FIFe (Fédération Internationale Féline) päätti yleiskokouksessaan 2003 luopua javaneesi-nimestä perusteena nimen eri merkitykset eri maissa. Esimerkiksi Amerikassa javaneesi tarkoittaa tabby-, puna- ja kilpikonnanaamioisia balineeseja, ja Hollannissa rotu tunnettiin nimellä mandarin. Samalla itämaiskategoriassa kissojen EMS-koodit muuttuivat siten, että javaneesin JAV-koodi muuttuu ORL-koodiksi Samassa kokouksessa uudeksi hyväksytyksi väriksi lisättiin myös kaksiväriset (bicolour) kissat niin itämaisissa pitkäkarvoissa kuin lyhytkarvoissakin. 

## Kuvaus
Itämainen pitkäkarva eli javaneesi on siro mutta lihaksikas pitkänmallinen kissa, jolla on puolipitkä silkkinen ihonmyötäinen turkki. Turkki on pitempää kaulassa, "housuissa" ja hännässä. Silmät ovat hieman vinot, mantelinmuotoiset ja syvänvihreät. Pää on kiilamainen. Jalat sirot ja käpälät korkeat, tiiviit ja pienet. Häntä pitkä.

## Luonne
Luonteeltaan itämainen pitkäkarva on seurallinen ja vilkas. Äänet saattavat olla yllättävän kovia, ja se on niin kutsuttu "puhelias" rotu.

## Terveys
Rotu on suhteellisen terve rotu, PRA:ta esiintyy.

## Värit
Itämaiselle pitkäkarvalle on hyväksytty yli sata väriä. Värit lyhyesti: 
*yksivärinen (ruskea, kaneli, musta, punainen, créme, valkoinen, sininen tai lila)
*tabbykuvionen (klassinen tabby, tiikeri, täplikäs ja ticked)
*kilpikonna
edellä mainitut hopealla tai ilman ja uusimpana ryhminä
*valkolaikku (harlekiini, van tai bi-colour).
*valkoinen yksivärinen voi poikkeuksellisesti olla joko sini- tai vihreäsilmäinen.

## Lähteet
* Itämainen pitkäkarva  Oricat ry
* rotuesittely BaJaVa ry
* Koivula, Heidi: Jäähyväiset javaneeseille.  BaJaVa 2/2003.
### Viitteet
Meidän tarina

**Meidän tarina** on MTV3-kanavalla esitetty suomalainen keskusteluohjelma. Ohjelmassa julkisuudesta tutut pariskunnat maskeerattiin ensin 20–30 vuotta vanhemmiksi ja myöhemmin yli 90-vuotiaan näköisiksi. Maskeerauksessa käytettiin apuna muun muassa pariskuntien vanhempien ja isovanhempien valokuvia. Ohjelmaa juonsi Jenni Pääskysaari.

Ohjelman juontajan Jenni Pääskysaaren mukaan ohjelmassa on kyse siitä, että ”millaisen jäljen haluamme maailmaan itsestämme jättää”.

## Jaksot

## Lähteet

## Aiheesta muualla
* Ohjelman mainos YouTubessa